പുല്ലൂരാംപാറ ഹൈസ്കൂളില് ജൈവ പച്ചക്കറികൃഷി ആരംഭിച്ചു തിരുവമ്ബാടി: പുല്ലൂരാംപാറ സെന്റ് ജോസഫ്സ് ഹൈ സ്കൂളില് ജൈവ പച്ചക്കറികൃഷി ആരംഭിച്ചു.സ്കൂള് കോമ്ബൗണ്ടില് പ്രത്യേകമായി തയ്യാറാക്കിയ സ്ഥലത്താണ് പച്ചക്കറി കൃഷി നടത്തുന്നത്. കാബേജ്, കോളിഫ്ലവര്, വെണ്ട, വഴുതന, ചീനി, തക്കാളി, ബ്രോക്കോളി, പയര്, കക്കിരി, കറിവേപ്പ് എന്നിങ്ങനെ വിവിധ പച്ചക്കറി ഇനങ്ങളാണ് സ്കൂള് കോമ്ബൗണ്ടില് നട്ടു വളര്ത്തുന്നത്. പി ടി എ പ്രസിഡന്റ് ജോസ്കുട്ടി നീണ്ടു കുന്നേല് തൈ നടീല് ചടങ്ങ് ഉദ്ഘാടനം ചെയ്തു. സ്കൂളിലെ വിവിധ ക്ലബുകളായ, സ്കൗട്ട് ആന്ഡ് ഗൈഡ്സ്, ജെആര്സി, നല്ല പാഠം, എസ്പിസി എന്നിവയിലെ കുട്ടികള്ക്കാണ് സംരക്ഷണ ചുമതല. ഹെഡ് മാസ്റ്റര് ജോളി ഉണ്ണിയേപ്പിള്ളില്, വിവിധ ക്ലബ് കോര്ഡിനേറ്റര്മാരായ ദിവ്യ ഫിലിപ്, ഷിനോജ് സി ജെ, ജോസഫ് ജോര്ജ്, ഷീബ തോമസ് ,സ്മിത ജോര്ജ്, ജോസ് മാത്യു, സജി തുടങ്ങിയവര് പ്രസംഗിച്ചു.